NETFLIX-ALKUPERÄISSARJA
Kiitos, kun tulit näin pian.
Eipä minulla muutakaan menoa ollut kello 3.27.
Tässä. Menet Omarin kanssa.
Epäilty puhunee mieluummin miehille.
- Entä Olivier? - Poika on sairaana, mutta hän tulee.
Ei hyvältä näytä.
Tämä tapahtui kolme tuntia sitten ja kaveri on jo täällä?
Hän kieltäytyi terveystarkastuksesta, joten hänet tuotiin tänne.
Syyttäjä soitteli jo perään. Tästä ei tule helppoa.
Tarvitsen kahvia.
Hitto vie!
Huoltomiehet tulevat vasta aamulla.
En muista soittaneeni sinulle.
Omar soitti.
Kuulustelu alkaa kello 3.28. Paikalla ovat komisario Sarkissian -
ja ylikonstaapeli Matif.
Miksi juoksitte pakoon?
Näin kahden miehen juoksevan minua kohti.
He olivat mustissa ja toisella oli huppu.
En tiennyt, että he olivat poliiseja.
- He olivat siviiliasuisia poliiseja. - Minä pelästyin. En minä paennut.
Olitte vain haukkaamassa happea.
Halusin selvittää päätäni ennen ajamaan lähtemistä.
Pidätetäänkö Marais'ssa kaikki humalaiset?
Muilla ei ollut veritahroja.
- Se on omaa vertani. - Tappelustako?
Ei, vaan siitä, kun kolleganne painoivat minut maahan.
Kysyikö kukaan verestä rikoksentorjuntayksiköltä?
Minä soitin. Pidätyksen aikana oli pientä kahnausta,
mutta he eivät ole varmoja satuttiko hän itsensä.
- He sanoivat, että teillä oli jo haava. - Mahtavaa...
No sitten he valehtelivat.
Labra tutkii, kenen verta se on. Oliko hän humalassa?
Hänellä tuntuu olevan vastaus kaikkeen. Inhoan sellaista.
Alan kyllästyä tähän leikkiin.
Olen ollut kaksi tuntia raudoissa ilman selitystä.
Haluan vain selvittää tämän ja mennä kotiin perheeni luo.
- Kerro, että olen täällä syyttä. - Älkää sotkeko asianajajaanne tähän.
Haluan puhua teidän kanssanne.
Minut herätettiin tämän takia, joten nyt kun olen täällä,
haluan tehdä tämän kunnolla.
Voitteko kertoa kenet muka olen tappanut?
Kello 00.30 Rémi Fabretti löydettiin tajuttomana ja vakavasti haavoittuneena -
Pot de Feriltä 4. piiristä.
Raportin mukaan hänellä oli kasvoissaan -
ja vartalossaan ruhjevammoja.
Uhri kuoli matkalla sairaalaan.
Mistä sait tuon?
Automaatista.
Ota vain, haen toisen.
Kiitos. Miten Leo voi?
Oksensi kaiken ulos. Varmaan paha vatsatauti.
Älä vain tuo sitä tänne.
Tunnetteko tämän miehen, herra Lacombe?
RANSKAN KANSALAINEN RÉMI FABRETTI
En tunne.
Oletteko varma?
Kuva ei ole tuore.
Meillä on kuvia myös ruumiista, mutta ette te niitä halua nähdä.
En ole koskaan nähnytkään.
Miten sujuu?
Niin kuin nyt tällaiset yöjutut yleensä. Et ole menettänyt mitään.
Oikeusavustaja näyttää huonovointisemmalta.
Fabrettin ruumis löytyi pari minuuttia pahoinpitelyn jälkeen.
Poliisit tulivat paikalle kello 00.35.
Ja kello 00.43 teidät pidätettiin, kun pakenitte...
En paennut.
Aivan, anteeksi.
Kun olitte selvittämässä päätänne.
Missä olitte kello 00.30?
En muista. Lähdin ravintolasta noin...
23.45. Entä sen jälkeen?
Sitten kävelin.
Teillä ei tuntunut olevan kiire takaisin perheenne luo.
Kuten sanoin, olin juonut ja...
Millä kadulla kävelitte?
En minä tiedä. Asun lähiössä, en tunne sitä aluetta.
Ette siis osaa sanoa missä olitte sen tunnin aikana?
Se on heikko ja vahvistamaton alibi.
Minusta se on paskapuhetta.
Asia ei liity minuun mitenkään. Miksi olisin hakannut hänet?
Fabretti istui iltaa löytöpaikan lähellä olevassa baarissa.
Accessissa. Onko tuttu?
En ole ikinä käynytkään sillä alueella.
Useimmat Accessin asiakkaat ovat homoja, tai siis HLBT-vähemmistöä.
Fabretti oli vakioasiakas. Joku saattoi seurata häntä baarista.
Tai sitten hän törmäsi johonkuhun kadulla.
Kaikki järjestöt puhuvat tästä Twitterissä ja Facebookissa.
Siksikö syyttäjä hiillostaa meitä?
Hän haluaa julkaista tiedon, että epäilty on pidätetty.
Nämä viime kuiden pahoinpitelyt...
Hän haluaa tästä varoittavan esimerkin.
- Nähtiinkö häntä rikospaikan lähellä? - Toistaiseksi ei ole mitään.
Turvakamerassa näkyi nainen, joka käveli ohi ennen pahoinpitelyä.
Hän voisi olla silminnäkijä, mutta häntä ei ole tunnistettu.
Luuletteko, että tapoin hänet, koska hän on homo?
Samoilla linjoilla ollaan.
Vaivaako teitä ajatus kahdesta miehestä tai naisesta yhdessä?
- Naurettavaa. - Vastatkaa.
En ajattele tuollaisia.
En tunne häntä, enkä välitä vaikka hän olisikin homo!
Siksikö minut pidätettiin? Näytänkö homofoobikolta?
En tiedä. Miltä homofoobikot näyttävät?
Kertokaa nyt. Miltä homofoobikot näyttävät?
Tai antisemiitit?
Tai rasistit?
Minäpä kerron. Tavallisilta ihmisiltä. He ajavat samoilla autoilla -
ja pitävät kuvia lompakoissaan kuten muutkin.
On aivan omaa luokkaansa hakata joku hengiltä siksi mikä hän on.
Yleensä yritämme selvittää rikoksen syyn.
Yritämme ymmärtää, miksi joku teki mitä teki.
Löydämme usein lieventäviä asianhaaroja.
Tiedä ja anna anteeksi.
Mutta ei tänään.
Ei ole mitään tiedettävää.
Lain edessä se on haittatekijä.
On jo myöhä. Jos mikään ei yhdistä asiakastani pahoinpitelyyn,
lähdetään nukkumaan.
Ai muu kuin alibin puute, veritahra ja epäilyttävä käytös?
Kyllä tämä tästä.
Kertokaa illastanne, herra Lacombe.
Juhlitteko jotakin työkavereidenne kanssa?
Juhlin, tiimini myyntituloksia.
Meillä oli hyvä kvartaali, vaikka markkinat ovatkin nyt huonot.
Kaipasimme pientä irtiottoa.
- Mitä te myytte? - Ikkunoita.
PVC: tä, puuta, teknisiä materiaaleja. Kaikki linjan tuotteita.
Keitä aterialla oli?
Koko tiimi. Viisi myyjää ja minä. Kerroin nimet, kun minut pidätettiin.
- Ovatko kaikki miehiä? - Sattumoisin ovat.
Jututimme ravintolan tarjoilijaa.
Vaikuttaa siltä, että olitte rasittavia, ja huomauttelitte hänen rinnoistaan.
Yksi kourikin.
Kuten sanoin, pojat tarvitsivat irtiottoa.
Tanskalaisfirma osti meidät ja myyntitavoitteista tuli naurettavia.
Eivät he olleet ravintolassa ihan asiallisia, mutta eivät törkeitäkään.
Mikä on pointtinne?
Tarjoilijan mukaan nostitte maljan ja huusitte:
"Murskataan ne hintit."
Ketkä hintit?
Franck Manginin myyntitiimi.
Se on meidän välistämme kilpailua.
He ovat voittaneet kaksi edellisvuotta, mutta tänä vuonna me voimme voittaa.
Ovatko he homoseksuaaleja?
Eivät tietenkään.
- Sanoin niin muuten vain. - Muuten vain...
Niin kuin teidän ja tiiminne WhatsApp-ryhmässäkö?
- Tunnistatteko puhelimenne? - Ei teillä ole oikeutta.
- Entä koodini? - Pomonne antoi sen.
Miksi tämä haittaa teitä? Onko teillä salattavaa?
Ei.
Minäpä luen teille pari pätkää -
teidän ja tiiminne jutuista.
Sanokaa, onko nekin sanottu "muuten vain".
13. helmikuuta:
"Haista paska, hinttari.
Tällä viikolla on sinun vuorosi tehdä pöytäkirja."
Niin, mutta...
2. huhtikuuta:
"Murskataan ne hintit."
Ilmeisesti viittaatte siihen toiseen myyntitiimiin.
Neljä päivää myöhemmin:
"Hän varmaan haluaisi saada isoa kyrpää perseeseensä."
Okei, tajuttiin jo.
En lue näitä huvikseni.
Nämä kuvottavat minua.
Enkä edes kannata poliittista korrektiutta,
joka kieltää sanomasta mitään kenestäkään.
Mutta sen tiedän,
että kuusi kaveria, jotka kirjoittelevat tällaista,
ja vetävät kännit homojen alueella, kerjäävät vaikeuksia.
Kertokaahan, Lacombe.
Halusitteko oikeasti "murskata hintin" tänä yönä?
Mitä tapahtui?
Näitte miesten suutelevan kadulla,
ja ärsyynnyitte niin, että hakkasitte hänet porukalla?
Vaikka asiakkaani firmassa onkin -
homofobinen ilmapiiri, se ei tee hänestä tappajaa.
"Homofobinen ilmapiiri." Tehän runoilija olette.
Säästäkää kommenttinne kuulustelun loppuun.
Tiedätte hyvin, että noin puhutaan kaikkialla.
Ihmiset sanovat kaikenlaista tajuamattaan.
Varmasti teidänkin vessanne seinässä on vastaavia juttuja.
Sellainen tämä maailma on.
"Sellainen tämä maailma on"?
"Sisäistä verenvuotoa, luultavasti murtuneista kylkiluista.
Useita murtuneita kaulanikamia,
useita päävammoja, murskaantunut solisluu..."
- Onko tuo todella tarpeen? - Uskoakseni on.
Kun olette istunut 15 vuotta murhasta,
ehkä maailma ei ole enää "sellainen".
Mitä aiot sanoa syyttäjälle?
Meillä ei ole todisteita, eikä tyyppi ole lähelläkään murtumista.
Kuulkaa...
Teidän työnne ei poikkea paljon omastani.
Tehtävänne tänään -
on myydä teoria, että minä tapoin sen miehen.
Minä voin neuvoa teitä.
Myyminenhän on työtäni, ja olen aika hyvä siinä.
Olemme pelkkänä korvana.
C-A-P.
Se on myyntitekniikka, jonka opetamme firmaan tuleville.
C on "characteristics", ominaisuudet.
Pitää aina aloittaa tuotteen kuvailusta.
Teillä on mehukas juttu.
Perusjamppa, joka menettää itsehillinnän. Yleisö tykkää.
A on "advantages", hyödyt.
Asiakkaan on nähtävä mitä hyötyä näistä ominaisuuksista on.
Sekin on ilmiselvää. Juttu ratkeaisi samana iltana.
Ihmiset helpottuvat ja koko juttu saadaan lehtiin.
Kaikki ovat tyytyväisiä.
Ongelmana on P.
P on "proof", eli todisteet.
Teidän on todistettava tuotteen hyödyt todellisiksi onnistuaksenne.
Sen voi tehdä esittelyllä tai positiivisilla asiakaspalautteilla.
Siinä homma menee vaikeaksi.
Teillä ei nimittäin ole mitään.
Ei todisteen hitustakaan.
Ei todisteita,
ei kauppoja.
Aloitetaan alusta.
Pidetään tauko.
Kuulustelu keskeytyy kello 5.13.
Kiitos.
Hän kestää hyvin paineita. Tässä menee koko yö.
Kiitos.
Kaikki hyvin?
Joo. Kaikki on mennyt tosi hyvin paluuni jälkeen.
Onko syy Audreyssa?
Tilanne asettuu kyllä.
Sitä odotellessa en saa edes mennä kuulusteluhuoneeseen.
Enpä tiedä, Omar...
Ehkä en ollutkaan valmis palaamaan.
Anna meidän ravistella häntä.
Syyttömät eivät unohda asioita, kun se heille sopii.
Ette te edistyneet, Gérard.
Pitää osata astua sivuun, kun homma ei etene.
Totta. Toivotaan, että veri saadaan tunnistettua.
Jos se edes on Fabrettin verta.
Labratuloksiin menee kaksi päivää, eikä syyttäjä odota niin kauan.
Joko mahdollinen silminnäkijä on tunnistettu?
Ei vielä. Syyttäjä pisti meille nyt pahan.
Pitäisikö hänet vapauttaa?
Sinä päätät. Olethan tiimin johtaja.
Kiitos tuesta.
Auringonnousuun on tunti ja syyttäjä haluaa epäillyn.
Annetaan hänet toimittajien mieliksi. Syyttäjä ja tuomari päättäkööt myöhemmin.
Entä jos hän oli vain väärässä paikassa?
Se pätee lähinnä Rémi Fabrettiin.
Eikä hän enää noussut.
Mitä sanot?
Sinun pitää lakata kyselemästä muiden mielipiteitä.
Olet yrittänyt tehdä tätä työtä peilin takaa, mutta ei se mene niin.
Olet kapteeni, et valmentaja.
Kapteeni pelaa kentällä.
Herra Lacombe, toivottavasti saitte levättyä tauon aikana.
Kello on 5.30. Läsnä ylikomisario Larsen ja ylikonstaapeli Serra.
Me jatkamme kuulustelua.
Tästä tulee hauskaa.
Toivottavasti ei ollut virhe painostaa Audreyta.
Tämä työ on vaikea ilman selkäänpuukotustakin.
Hän melkein pilasi sen Weberin jutun.
Ja katso miten hän kohtelee Laetitiaa.
Pidätkö meitä idiootteina?
- Tiedämme kyllä mitä yrität. - Mitä tarkoitat?
He riitelevät, etkä sinä tee mitään. Etkö näe, ettei Laetitia ole terve?
- Kyllä iso tyttö pärjää. - En olisi niin varma.
Annat jutun levitä, jotta pääset pomoksi. Vai väitätkö vastaan?
Joka tapauksessa johtaja päättää jatkosta.
Selityksenne ovat olleet uskottavia tähän asti.
Ehkä te vain kuljitte kaduilla ravintolasta lähdettyänne,
ja saitte haavan pidätyksen yhteydessä.
Ehkä teillä vain oli huonoa tuuria.
Te siis uskotte minua?
En.
Uskon, että valehtelette, koska pelissä on koko elämänne.
Koko minun tiimini on samaa mieltä, pomoja myöten.
Niin vahvasti, että teidät tullaan ristiinnaulitsemaan.
Meidän on syytettävä jotakuta.
Me kumpikin tiedämme sen, mutta silti jatkatte kyseenalaisia selityksiänne.
Koska se on totuus.
Sitten on kaksi vaihtoehtoa.
Joko tapoitte Rémi Fabrettin ja yritätte pelata aikaa,
tai sitten salaatte jotakin.
Jotakin, joka pelottaa enemmän kuin murhatutkimus.
Vain harva asia on niin pelottava.
Siksi uskonkin, että ylikonstaapeli Matif oli väärässä.
Tämä on henkilökohtainen tarina.
Kysyn uudelleen.
Tunnetteko uhrin, Rémi Fabrettin?
Vastatkaa kysymykseen.
En tunne.
Olen uusi tällä osastolla,
mutta olen huomannut jotakin.
Ne miehet ja naiset, jotka ovat istuneet siinä,
eivät onnistu sovittamaan itseään muiden odotuksiin.
- Se luo paineita. - Tämä tuskin vie asiaa eteenpäin.
Mitä te paineista tiedätte?
Minä olen joka päivä tarkkailun alaisena.
Minun on selvittävä töistä ja peitettävä epävarmuus.
Pelkään olevani pettymys.
Vain harvoina hetkinä voin hengähtää ja olla oma itseni.
Se on harvinaista luksusta.
Kuka olette sisimmässänne?
Vihainen laumanjohtajako, niin kuin me luulemme?
Tavoitehakuinen tiiminvetäjä? Rakastava perheenpää?
Kaikkea tuota?
Vai jotakin muuta?
En lue uudelleen rikosteknistä raporttia,
jonka kollegani jo kävi läpi.
Mutta tässä sanotaan myös,
että Rémi Fabretti harrasti seksiä juuri ennen kuolemaansa.
Baarin takana on pieniä pihoja, joissa vakioasiakkaat tapaavat -
sanotaanko vaikka "tutustuakseen toisiinsa paremmin".
Miksi mainitsette sen?
Sanoin jo, etten tunne aluetta.
Teknikot löysivät sylkeä uhrin häpykarvoista ja sukuelimistä.
Mahtaakohan se olla teidän sylkeänne, herra Lacombe?
Se selviää DNA: ta vertaamalla.
Te vain bluffaatte.
- Audrey otti suuren riskin. - Kaverin pakka meni sekaisin.
Saamme tulokset aivan pian.
Tämä on älytöntä.
Tunti sitten olin kusipää homofoobikko, ja nyt väitätte,
että olen homo, joka imutti miestä juuri ennen kuin hänet tapettiin.
Ihan...
Tätäkö teidän työnne on?
Te...
Te iskette ihmisiin nimilippuja ja katsotte mikä pysyy.
Kuvitellaan, että kävelitte baariin aterianne jälkeen.
Oikeasti?
Näitte Rémi Fabrettin, tai ehkä tapasitte ensi kertaa.
Tuo ei ole totta. En ole ikinä käynyt siellä tai nähnyt häntä.
Olen ollut naimisissa 11 vuotta.
Minulla on kaksi kaunista tytärtä.
Minulla on parempaakin tekemistä kuin tanssia baarissa -
ja tehdä tuollaista sairasta paskaa.
Ette siis tiedä tätä baaria?
- En, kuten sanoin. - Mutta tiesitte tanssilattiasta?
Eikö joka homobaarissa ole sellainen?
Tai ehkä kävelin sen ohi tajuamattani.
Accessin ikkunoista ei näe sisälle kadulta.
Hän kävi baarissa.
Kuvaa näytettiin baarissa pidätyksen jälkeen. Kukaan ei tunnistanut.
Tämä on hullua.
Aivan hullua.
Kaikilla on oikeus yksityiselämään.
Normaalisti se ei kuulu muille.
Mutta tänään tapettiin mies.
Haluan tietää mitä tapahtui, ja tarvitsen siinä apuanne.
Kertokaa tyttäristänne.
Minkä ikäisiä he ovat?
Minkä nimisiä?
Ajatelkaa heitä ja vaimoanne.
Poliisit mylläävät kotinne ja esittävät heille kysymyksiä.
Kysymykset voivat olla järkyttäviä.
Se olisi heille raskas kokemus.
Voitte säästää heidät siltä puhumalla nyt.
Tämä on Salomé.
Salomé ja Nina.
Salomé on yhdeksän ja hän rakastaa hevosia.
Hän ei juuri muusta piittaakaan. Näkisittepä hänen huoneensa.
Se on täynnä hevosia. Tapetissa, tyynyissä, verhoissa.
Ja Nina on viisi.
Hän opettelee lukemaan.
Hän haluaa lukea minulle joka ilta.
Mutta hän on opetellut sadut ulkoa.
Rakastan heitä valtavasti.
Aina kun katson heitä -
kurkkuuni nousee pala.
On varmasti vaikeaa lokeroida kaikki.
Teillä on perhe ja kollegat,
ja sitten tämä toinen elämänne.
- Voin huonosti. - Voimmeko pitää tauon?
Emme voi.
Jos on sanottavaa, sanokaa se nyt.
Saamme pitää teidät täällä 24 tuntia. Siinä ehtii kaivella vaikka mitä.
Mylläämme koko elämänne ja löydämme kyllä jotakin.
Tytöillä on varmasti kerrottavaa.
Jokin unohtamanne detalji.
Se ei ole tarpeen.
Voitte jatkaa kuulusteluita, tutkia turvakameroita, etsiä johtolankoja.
Lopulta löydätte jonkun, joka törmäsi niihin tyyppeihin.
Te näitte heidät.
En.
Olitte Fabrettin kanssa, kun se tapahtui. Näitte sen.
- Ei pidä paikkaansa. - Vain te voitte auttaa meitä.
En voi auttaa.
Menetän kaiken. Työni, perheeni...
- Tehkää se Rémi Fabrettin vuoksi. - Ja itsenne.
Eikö teitä väsytä valehdella kaikille?
Vaikka olisinkin sellainen, ette tiedä mikä on minulle parhaaksi.
Mutta ei sillä ole väliä, koska tämä ei ole totta.
Tässä.
Miksi kieltäydyitte terveystarkastuksesta? Teillähän on haava.
Onko teillä jotakin salattavaa?
Ettekö pidä lääkäreistä?
Ettekö halua riisuutua vieraiden nähden?
En halunnut haaskata aikaa.
Riisukaa kenkänne.
Anteeksi?
Riisukaa kenkänne. Sukat myös.
Hän sekosi.
Tämä on naurettavaa. Mikään ei oikeuta ruumiintarkastusta.
Haluan vain nähdä hänen jalkansa. Se tuskin loukkaa hänen ihmisarvoaan.
En päästä teitä.
Vaikka se olisi urani viimeinen teko.
Pitäisikö keskeyttää?
Odotetaan hetki.
Kynsilakka ei todista mitään.
Ne ovat kauniit.
Miltä se tuntuu? Minä en koskaan käytä kynsilakkaa.
Se auttaa minua selviämään päivästä.
Kukaan ei näe sitä, ja vain minä tiedän siitä.
On varmasti raskasta olla tiimissänne.
En minä kanna heille kaunaa.
Eivät he osaa kuvitella, miltä heidän kommenttinsa tuntuvat.
Olisipa kiva nähdä heidän ilmeensä...
Olisipa kiva -
mennä jonain aamuna töihin -
mekossa -
ja korkkareissa.
Sitten vain -
istuisin paikalleni.
Mitä illallisen jälkeen tapahtui?
- Tiedätte hyvin. - Haluan kuulla sen teiltä.
- Kiihottavatko mehukkaat yksityiskohdat? - Eivät.
Tämä on teidän tarinanne. Haluan kuulla teidän versionne.
Vaihdoin asua mennäkseni Accessiin.
Pidin pukua laukussani.
Halusin vain olla tunnin oma itseni ennen kotiinpaluuta.
Kun joskus harvoin saan olla oma itseni,
elämäni tuntuu hieman valoisammalta.
Lisäksi halusin lasillisen. En tiennyt, että Rémi olisi siellä.
Tunsitteko hänet?
Olimme törmänneet pari kertaa.
Vilkuilimme toisiamme.
Tiesin hänestä vain etunimen.
Kun menin baariin, hän oli yksin tiskillä.
Menin juttelemaan, ja meillä synkkasi hyvin.
Luulisin.
Tilanne eteni nopeasti.
Silloinko menitte pihalle harrastamaan seksiä?
Hetkinen. Niin ei käy usein. En minä sen takia käy ulkona.
Useimmat tuntemani ristiinpukeutujat ovat heteroita.
Mutta tottahan se on.
Makaan joskus miesten kanssa.
Mutta...
Rakastan vaimoani niin henkisesti kuin fyysisestikin.
Tykkään olla se mies, joka palaa joka ilta kotiin perheen luo,
mutta myös se nainen, joka oli Accessissa tänä yönä.
Tykkään molemmista.
En halua valita vain toista.
Mutta siis...
Me menimme pihalle.
Toinen pari pussaili siellä. He lähtivät nopeasti.
Emme mekään kauan olleet.
Jaoimme vain mukavan hetken.
Kun palasimme baariin,
näin heidät kauempana.
Montako heitä oli?
Viisi.
He nauroivat kovaäänisesti.
Tunnen heidänlaisensa.
Ahdistelivatko he teitä?
He olivat meidän ja baarin välissä. He huomasivat meidät.
Rémi halusi kävellä ohi näyttääkseen, ettei pelännyt. Mutta...
Minä pyysin, että vaihtaisimme suuntaa.
Niin kävelimme pois.
Kun katsoin taakseni, näin heidän seuraavan.
Kuulin heidän naurunsa ja pilkkansa yhä kovempana.
Aloimme juosta katuja umpimähkään.
En pysynyt Rémin vauhdissa korkojeni takia.
Minä kaaduin.
Ja silloin loukkasitte kätenne.
Noustessani huomasin avonaisen porttikäytävän.
Menin piiloon.
He juoksivat ohitseni huomaamatta minua.
Kuulin kaiken.
Huutelun, kun he ahdistivat hänet nurkkaan.
Solvaukset,
lyönnit...
En pystynyt liikkumaan. Olin kauhusta jäykkänä.
Häntä tapettiin,
enkä minä tehnyt mitään.
Odotin, kunnes he lähtivät,
ja vaihdoin puvun takaisin päälleni.
Poistin meikkini.
Piilotin mekkoni, laukkuni ja kaiken muun roskikseen,
ja juoksin autolleni.
Jätin hänet sinne.
Hävettää valtavasti.
Pelkäsittekö henkenne puolesta?
En.
En enää silloin.
En ajatellut heitä -
tai Rémiä.
Ajattelin vaimoani ja tyttäriäni,
ja mitä joutuisin kertomaan -
tämän -
hirvittävän painajaisen takia.
Tämä riittää tältä erää.
Mitä seuraavaksi tapahtuu?
Oletamme toistaiseksi, että puhuitte totta.
Te ette ikinä luovuta.
Tarvitsemme tarkat kuvaukset niistä miehistä.
Jos teemme pidätyksiä, pyydämme teidät tunnistamaan heidät.
Teidät voidaan kutsua myös todistajaksi.
Painostuksesta johtuen saattaa olla, että tietonne tulevat julkisuuteen.
En ole kertonut kenellekään tätä ennen.
Kiitos rohkeudestanne.
Ota häneltä allekirjoitus lausuntoon.
Selvä. Hoidan myös siirron.
- Kiitos, kun soitit. - Eipä mitään.
Mennäänkö aamupalalle?
Joo. Sehän sopii.
Älä innostu, tämä on vain aamupala.
Tajusin.
Lähetämme kuvaukset tutkijoille. Selvä.
Kiitos, herra syyttäjä. Samoin teille.
Pärjäsit hyvin.
- Todella hyvin. - Syyttäjä pettyi.
Sait yhden verkkoon, vain sillä on väliä.
- Audrey. - No?
Se olin minä, joka mokasi Weberin asianajajan kanssa.
Hölmöilin ja mainitsin Laetitian sairaslomasta -
asiaa ajattelematta.
Kun tajusin mokani, oli jo myöhäistä korjata sitä.
Miksi et sanonut mitään?
Se olisi näyttänyt pahalta juuri ennen eläkeikää.
Ja kaikki epäilivät sinua.
Joo, minäkin luulin, ettet kestäisi kahta viikkoakaan täällä.
Käy johtajan puheilla jo tänään.
Käynhän minä.
Meidän pitää miettiä siirtoasi.
Lähden kotiin katsomaan poikaani ja käymään suihkussa.
Nähdään huomenna. Tai siis myöhemmin tänään.
Joo, nähdään myöhemmin.
Hyvää työtä.
Tekstitys: Niko Kiiskinen